Какво означава цивилизован?
Какво означава цивилизован?


 Според мен прилагателното цивилизован се съчетава с думата човек.  За да стигнем обаче до значението на словосъчетанието  цивилизован човек трябва да се спомене и малко предистория. За нецивилизовани се определят  хора, или племена, които са живяли извън цивилизованите народи в напреднал стадий на развитие, тоест, не са се образовали в училища, нямат държава, не са ползвали напреднали обществени комуникации, общуване, услуги ,  начини на предвижване и др.          Ако част от тези нецивилизовани хора или племена са приели /условно казано/ ценностите на много по-развитите от тях народи, то може да се каже, че те са се цивилизовали, или по-конкретно, някой от тях е ЦИВИЛИЗОВАН, тоест е приел навици, облекло, хигиена, знания, умения, начини на живот и общуване, които го издигнали на по-високо социално и интелектуално ниво на живот, в сравнение с племенния.                                                                                                         И днес има много племена и народи, в Амазония, Африка, Папуа Нова Гвинея  и други части на света, които не искат да приемат цивилизования начин на живот, на развитите цивилизовани индустриални страни и предпочитат техния си, долу-горе първобитен начин на живот, близко до природата.

